<classify> NAIBU Waziri wa Kilimo, Hussein Bashe amesema, aliyewahi kuwa Mkurugenzi Mkuu wa Idara ya Usalama wa Taifa TISS, Apson Mwangonda 75 alikuwa msaada mkubwa kwake kwenye safari ya kisiasa na uongozi.Ameandika kwenye ukurasa wake katika mtandao wa kijamii wa twitter kuwa, mzee Mwangonda alikuwa baba, rafiki, mshauri, na kiongozi.Nimepokea kwa masikitiko na uchungu, taarifa za kifo cha baba yetu, rafiki, mshauri, kiongozi na mzee wetu mpendwa Colonel Apson Mwangonda, mtu ambaye wakati wote wa safari yangu ya kisiasa na uongozi alikuwa msaada mkubwa usiomithilika. Pumzika kwa amani babaameandika Bashe leo.Mbunge wa Mtama Nape Nnauye ameandika kwenye ukurasa wake wa twitter kuwa, mzee Mwangonda alikuwa na uwezo wa kipekee.Simba amefunga macho! Nchi imepoteza kichwa chenye uwezo wa kipekee! Familia imepoteza muhimili muhimu! Mimi nimepoteza mentor and a friend! A man with great heart! Pumzika Baba!ameandika Nape.Mzee Mwangonda 75 aliaga dunia jana nchini Afrika Kusini.Mtoto wa marehemu,Thomson Mwangonda amesema, baba yake amefariki dunia mjini Pretoria alikokuwa amelazwa kwa matibabu baada ya kukaa Hosptali ya Taifa ya Muhimbili, Dar es Salaam kwa muda mrefu.Mwaka 1996 Rais wa Serikali ya Awamu ya Nne, Jakaya Kikwete alimteua Mwangonda kuongoza TISS na aliiongoza taasisi hiyo hadi mwaka 2006.Akiwa Muhimbili, Rais John Magufuli alikwenda kumjulia hali Septemba 5, mwaka huu kabla ya kuhamishiwa Pretoria kwa matibabu zaidi.  <topic>: kitaifa 